Document ID: 32009D0714

РЕШЕНИЕ НА КОМИСИЯТА
от 21 септември 2009 година
за номиниране на двама членове за публична политика в Надзорния съвет на Европейската консултативна група за финансова отчетност
(2009/714/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като има предвид, че:
(1)
В съответствие с Регламент (ЕО) № 1606/2002 на Европейския парламент и на Съвета от 19 юли 2002 година за прилагането на международните счетоводни стандарти (1) счетоводният комитет за техническа помощ следва да осигурява експертна помощ и поддръжка на Комисията в оценяването на международните счетоводни стандарти. Функциите на този счетоводен комитет за техническа помощ се изпълняват от Европейската консултативна група за финансова отчетност (ЕКГФО).
(2)
ЕКГФО бе създадена през 2001 г. от европейски организации, представляващи емитентите, инвеститорите и счетоводителите, които участват в процеса на финансово отчитане.
(3)
След реформата на управленската структура на ЕКГФО в Надзорния съвет на ЕКГФО участват четирима представители за публична политика, специално избрани въз основа на техния опит в областта на разработването на обществени политики на национално или на европейско ниво. В съответствие с раздел 3.2 от допълнение 1 към устава на ЕКГФО, в сила от 11 юни 2009 г., тези представители за публична политика се номинират от Комисията. Членовете на Надзорния съвет на Европейската консултативна група за финансова отчетност се назначават от общото събрание на ЕКГФО.
(4)
След публична покана за представяне на кандидатури (2) Комисията избра кандидатите, които да бъдат номинирани на представители за публичната политика в Надзорния съвет на ЕКГФО.
(5)
С Решение на Комисията 2009/549/ЕО от 13 юли 2009 г. за номиниране на общественополитически представител в Надзорния съвет на Европейската консултативна група за финансова отчетност (3) беше номиниран един кандидат,
РЕШИ:
Член единствен
С настоящото Комисията номинира двама членове, които да бъдат назначени като представители за публична политика в Надзорния съвет на Европейската консултативна група за финансова отчетност, чиито имена са посочени в приложението.
Съставено в Брюксел на 21 септември 2009 година.

Labels: 4
2
10
12
15